རྒྱ་ནག་གཞུང་ཕྱོགས་ནས་བོད་མིའི་མཐུན་སྒྲིལ་རྩ་གཏོར་ཆེད་བོད་ནང་ས་ཁུལ་བྱེ་བྲག་གི་འདུ་ཤེས་སྐྲུན་ཐབས་བྱེད་བཞིན་ཡོད་དེ།ཡུལ་སྐོར་སྤྲོ་འཆམ་ལ་བརྟེན་ནས་ས་གནས་ཀྱི་དཔལ་འབྱོར་ཡར་རྒྱས་ལ་ཁ་གཡར་ཏེ་སྲིད་གཞུང་ནས་ས་གནས་སོ་སོའི་དུས་ཆེན་བསྲུང་བརྩི་དང་ས་གནས་རང་གི་ཆ་ལུགས་བེད་སྤྱད་དེ་ཡུལ་སྐོར་བ་བཀུག་ཐབས་བྱེད་ཀྱི་ཡོད་པ་རེད།དེ་དང་སྦྲགས་ནས་བོད་གཅིག་གྱུར་ཡིན་པའི་རྣམ་པ་གང་རུང་ཡང་མར་མནན་ཐབས་བྱེད་ཀྱི་ཡོད།རྒྱ་ནག་གི་རིག་གནས་ཞིབ་འཇུག་སྡེ་ཁག་གིས་བོད་གཅིག་གྱུར་མེད་པར་ངོས་འཛིན་བྱས་པ་དེས།སྲིད་གཞུང་གི་དྲིལ་སྒྲོག་གི་ལངས་ཕྱོགས་ཏེ་གཅིག་གྱུར་མིན་པའི་བོད་ཀྱི་ངོ་བོ་དང་རིག་གཞུང་སྐད་ཡིག་སོགས་མངོན་སུམ་དུ་འགྱུར་བར་ཕན་ཐོགས་བྱེད་བཞིན་ཡོད།